на Съюза. Малкото трети държави, които изнасят на по-ниски цени, представляват само част от общия внос в Съюза с потенциал за растеж, който е несравним с размера на производствените съоръжения в КНР. Въпреки това може основателно да се очаква, че китайският внос ще се осъществява на пазара на Съюза на по-ниски цени, ако срокът на действие на мерките изтече, като се отчита изцяло или частично размерът на сегашните антидъмпингови мита.
 (255)
 Предвид на големия свободен капацитет в КНР, привлекателността на пазара на Съюза и ценовото поведение на китайските производители износители, както е обобщено в съображение 249—254, е вероятно значителен обем керамични съдове и прибори за сервиране или за кухня на ниски цени вече да е свободен за продажба/пренасочване към Съюза в краткосрочен план при изтичане на срока на действие на мерките.
 5.4. Въздействие върху състоянието на промишлеността на Съюза
 (256)
 За да се оцени вероятното въздействие от увеличението на китайския внос на ниски цени върху промишлеността на Съюза, Комисията проучи, на първо място, евентуалната загуба на пазарен дял. Беше извършена симулация, а именно какво би се случило, ако производителите износители от засегнатите държави увеличават износа си за Съюза, за да получат дял от пазара на Съюза, подобен на този, който е бил достигнат при първоначалния разследван период, което е преди налагането на мерките. Това би довело до спад в производството на включените в извадката производители от Съюза в размер на 12 000 тона и до увеличение на вноса от КНР с 67 800 тона. Както беше установено при първоначалното разследване, такъв обем на дъмпинговия внос на разглеждания продукт е бил достатъчен, за да причини съществена вреда на промишлеността на Съюза.
 (257)
 За този анализ Комисията счете, че цените на производителите износители от КНР и тези на промишлеността на Съюза ще останат същите, както по време на РПП. Освен това Комисията допусна, че увеличението на пазарния дял на Китай най-вероятно ще бъде за сметка на този на промишлеността на Съюза. В таблица 11 по-долу е показано пренасочването на загубения от КНР пазарен дял в по-голямата му част към промишлеността на Съюза, след като бяха наложени антидъмпинговите мерки.
 Таблица 11
 Първоначален РП
 РПП
 Пазарен дял на промишлеността на Съюза
 20,9 %
 31,0 %
 Пазарен дял на КНР
 66,9 %
 56,2 %
 Пазарен дял на други трети държави
 12,2 %
 12,8 %
 (258)
 Загубата на обем на продажбите би довело до по-ниско използване на капацитета и до увеличение на средните производствени разходи. Това на свой ред би предизвикало влошаване на финансовото положение на промишлеността на Съюза и намаление на рентабилността ѝ, която вече е била значително под целевата печалба и е била спаднала през разглеждания период. Прилагайки консервативен подход при оценката на спада в производството на включените в извадката производители от Съюза (половината от възможния спад, изчислен в съображение 256 на 6 000 тона), при анализа на въздействието се констатира, че при отмяна на мерките промишлеността на Съюза би понесла загуби в размер на 8,5 % от оборота.
 (259)
 Като алтернатива промишлеността на Съюза може да реши да понижи цените си в опит